Source: http://www.finlex.fi/fi/laki/ajantasa/1977/19770119
Timestamp: 2017-12-14 13:09:07+00:00
Document Index: 11714554

Matched Legal Cases: ['§\n2', '§\n10', '§ 2', '§9', '§ 9', '§ 9', '§ 10', '§ 14', '§ 15', '§ 15', '§ 15', '§ 16', '§ 17', '§ 18', '§ 19', '§ 20']

Rintamasotilaseläkelaki 119/1977 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1977 › 28.1.1977/119
28.1.1977/119
Rintamasotilaseläkelaki
Rintamasotilaalla ja rintamapalvelukseen osallistuneella henkilöllä on oikeus rintamalisään ja ylimääräiseen rintamalisään sen mukaan kuin tässä laissa säädetään. (17.8.2001/727)
Rintamasotilaalla tarkoitetaan henkilöä, jolle on annettu rintamasotilastunnus, ja rintamapalvelukseen osallistuneella henkilöllä sellaista henkilöä, jolle on annettu rintamapalvelustunnus tai rintamatunnus siten kuin niistä on erikseen säädetty. (4.12.1987/938)
Rintamalisä myönnetään Suomen kansalaiselle. Rintamalisään on oikeus myös Suomessa asuvalla ulkomaan kansalaisella. Ylimääräinen rintamalisä myönnetään Suomessa asuvalle Suomen tai ulkomaan kansalaiselle. Suomessa asuminen ratkaistaan asumiseen perustuvan sosiaaliturvalainsäädännön soveltamisesta annetun lain (1573/1993) 3, 3 a ja 4 §:n mukaan. (9.7.2004/644)
4 momentti on kumottu L:lla 17.8.2001/727.
2–8 §
2–8 § on kumottu L:lla 17.8.2001/727.
9 § (5.12.1996/983)
Henkilölle, jolle on annettu rintamasotilastunnus, rintamapalvelustunnus tai rintamatunnus, maksetaan rintamalisää 474,72 euroa vuodessa. Ulkomailla asuvalle Suomen kansalaiselle, joka ei saa kansaneläkettä, rintamalisä maksetaan ulkomaille maksettavasta rintamalisästä annetun lain (988/1988) perusteella. (17.8.2001/727)
Samoin edellytyksin kuin 1 momentissa säädetään, rintamalisä ja ylimääräinen rintamalisä myönnetään sellaiselle henkilölle, joka Suomen kansalaisena on osallistunut vuoden 1918 sotaan ja saanut siitä veteraanitunnuksen siten kuin asetuksella tarkemmin säädetään.
Henkilölle, jolla on eräissä Suomen sotiin liittyneissä tehtävissä palvelleiden kuntoutuksesta annetun lain (1039/1997) 2 §:ssä tarkoitettu todistus lain 1 §:n 2 momentin 3 kohdassa tarkoitettuun miinanraivaustehtävään osallistumisesta, maksetaan rintamalisää. Hänellä ei kuitenkaan ole oikeutta 9 a §:ssä säädettyyn ylimääräiseen rintamalisään. (5.11.1999/1022)
9 a § (11.5.2007/572)
Ylimääräinen rintamalisä on täysimääräisenä 45 prosenttia ja kuitenkin vähintään 25 prosenttia siitä maksettavasta kansaneläkkeen osasta, joka ylittää 981,60 euroa vuodessa. Jos henkilöllä on kansaneläkelain (568/2007) 22 §:ssä ja kansaneläkelain voimaanpanosta annetun lain (569/2007) 8 §:ssä tarkoitettua tuloa, lukuun ottamatta kansaneläkelain 23 §:n 6 kohdassa tarkoitettua työeläkkeen korotusta ja kansaneläkelain voimaanpanolain 10 §:n 1 ja 4 momentissa tarkoitettua etuutta tai korotusta, edellä mainittu 45 prosentin määrä alenee prosenttiyksikön kutakin tulon 58,36 euron vuotuista määrää kohden kansaneläkelain 20 §:n mukaiseen tulorajaan saakka ja sen jälkeen prosenttiyksikön kutakin tulon 144,38 euron vuotuista määrää kohden. Ylimääräistä rintamalisää määrättäessä tulo otetaan huomioon samalla tavalla kuin henkilön kansaneläkettä määrättäessä.
Jos kansaneläke on kansaneläkelain 10 §:n mukaan lykätty tai varhennettu, korotetaan edellä mainittua 981,60 euron määrää lykkäyskorotusprosentilla tai alennetaan varhennusvähennysprosentilla.
Ulkomailta maksettavaa eläkettä tai siihen rinnastettavaa jatkuvaa etuutta saavan ylimääräinen rintamalisä määräytyy sen suuruisen kansaneläkkeen sanottujen rahamäärien ylittävästä osasta, joka maksettaisiin, jos mainitut tulot otettaisiin huomioon kansaneläkettä määrättäessä. Ylimääräinen rintamalisä maksetaan kuitenkin aina vähintään 5,07 euron suuruisena.
Jos kansaneläke on kansaneläkelain 21 §:n mukaisesti suhteutettu aikaan, jonka vakuutettu on asunut Suomessa, ylimääräinen rintamalisä lasketaan suhteuttamattomasta kansaneläkkeestä. (7.12.2007/1155)
9 b § (11.5.2007/572)
Jos ylimääräisen rintamalisän saajalle maksettavaa kansaneläkettä on tarkistettava tai kansaneläke on lakkautettava taikka jos hänelle myönnetään ulkomailta eläke tai siihen rinnastettava jatkuva etuus tai tällaisen eläkkeen tai etuuden määrässä tapahtuu muu kuin indeksisidonnaisuudesta johtuva muutos, ylimääräisen rintamalisän määrä on vastaavasti tarkistettava tai se on lakkautettava.
10–13 §
10–13 § on kumottu L:lla 17.8.2001/727.
Tämän lain mukaiset tehtävät hoitaa kansaneläkelaitos noudattaen hallinnon osalta, mitä kansaneläkelaissa on säädetty.
Tämän lain mukaan myönnettävistä eläkkeistä kansaneläkelaitokselle aiheutuvat kustannukset korvataan valtion varoista. Valtio suorittaa etukäteen 90 prosenttia maksettaviksi lähetettyjen eläkkeiden määrästä. Tämän lain mukaisesta toiminnasta aiheutuvat hallintokulut luetaan kansaneläkelaitoksen hallintokustannuksiksi.
Ennakon ja lopullisen valtion osuuden suorittamisesta sekä sitä varten tarvittavista tiedoista säädetään tarkemmin valtioneuvoston asetuksella. (28.3.2008/169)
15 a § (8.11.1996/829)
15 a § on kumottu L:lla 8.11.1996/829.
15 b § (8.8.1986/596)
15 b § on kumottu L:lla 8.8.1986/596.
16 § (25.7.1986/589)
Rintamasotilaseläke, rintamalisä ja ylimääräinen rintamalisä eivät ole veronalaista tuloa.
17 § (21.12.2016/1268)
Jollei tässä laissa toisin säädetä, noudatetaan lisäksi, mitä kansaneläkelain 54 §:n 1 ja 2 momentissa, 55 §:ssä, 56 §:n 2 ja 4 momentissa, 62–65, 67, 71–74, 75 a, 76–84, 86, 88, 91, 96, 106, 107, 110 ja 111 §:ssä sekä kansaneläkeindeksistä annetussa laissa (456/2001) säädetään.
Rintamalisän ja ylimääräisen rintamalisän maksamisajankohdasta säädetään valtioneuvoston asetuksella.
18 § (17.8.2001/727)
19 § (11.4.2014/322)
Kansaneläkelaitoksella on oikeus sen lisäksi, mitä viranomaisten toiminnan julkisuudesta annetussa laissa (621/1999) säädetään, salassapitosäännösten ja muiden tiedon saantia koskevien rajoitusten estämättä antaa rintamalisän saajien nimet ja henkilötunnukset heidän kotikunnalleen sen selvittämiseksi, onko rintamalisän saajilla mahdollisuus saada rintamaveteraanien kuntoutuksesta annetun lain (1184/1988) mukaista kuntoutusta.
Kansaneläkelaitoksen on annettava 1 momentissa tarkoitetut tiedot maksutta kunnalle vuosittain tammikuun loppuun mennessä. Kunta ei saa käyttää Kansaneläkelaitoksen luovuttamia tietoja muuhun kuin 1 momentissa mainittuun tarkoitukseen eikä kunta saa luovuttaa niitä edelleen.
20 § (17.8.2001/727)
28.3.1980/231:
Rintamasotilaseläkelain (119/77) 17 §:n ja kansaneläkelaissa säädettyjen eläkkeiden ja avustusten sitomisesta elinkustannuksiin annetun lain (348/56) mukaista korotusta tai alennusta toimeenpantaessa katsotaan 2 §:ssä, 3 §:n 2 momentissa ja 6 §:ssä säädettyjen markkamäärien vastaavan virallisen elinkustannusindeksin sitä pistelukua, jonka mukaan lokakuussa 1976 maksettavina olevien kansaneläkkeiden suuruus on laskettu.
30.12.1980/1085:
Tämä laki tulee voimaan 1 päivänä heinäkuuta 1981. Aikaisemmin myönnetyt rintamasotilaseläkkeet ja rintamalisät muutetaan 1 päivästä heinäkuuta 1981 lukien tämän lain mukaisiksi.
Lain 8 §:n 4 momentissa ja 9 §:n 1 momentissa säädettyjen markkamäärien katsotaan vastaavan virallisen elinkustannusindeksin sitä pistelukua, jonka mukaan vuoden 1976 lokakuussa maksettavina olevien kansaneläkkeiden suuruus on laskettu.
7.1.1982/20:
Tässä laissa säädetyt markkamäärät vastaavat virallisen elinkustannusindeksin sitä pistelukua, jonka mukaan vuoden 1976 lokakuussa maksettavina olevien kansaneläkkeiden suuruus on laskettu.
HE 195/81, LA 180 ja 181/81, sosvk.miet. 32/81, svk.miet. 192/81
5.2.1982/106:
HE 98/81, sosvk.miet. 35/81, svk.miet. 215/81
23.7.1982/575:
Tämä laki tulee voimaan 1 päivänä elokuuta 1982 ja sitä sovelletaan määrättäessä rintamasotilaseläkettä vuodelta 1982.
HE 80/82, sosvk.miet. 17/82, svk.miet. 102/82
30.12.1982/1084:
Tämä laki tulee voimaan 1 päivänä tammikuuta 1983 siten, että 8 §:n 3 momentin 4 kohtaa sovelletaan rintamasotilaseläkkeeseen, joka on alkanut 1 päivänä tammikuuta 1983 tai sen jälkeen.
HE 232/82, sosvk.miet. 32/82, svk.miet. 226/82
4.1.1985/3:
Aikaisemmin myönnetty rintamasotilaseläke muutetaan 1 päivästä maaliskuuta 1985 tämän lain mukaiseksi rintamasotilaseläkkeeksi.
Tässä laissa säädetyt markkamäärät vastaavat virallisen elinkustannusindeksin sitä pistelukua, jonka mukaan lokakuussa 1976 maksettavina olevien kansaneläkkeiden suuruus on laskettu.
HE 50/84, sosvk.miet. 20/84, svk.miet. 195/84
18.1.1985/55:
Tämä laki tulee voimaan 1 päivänä helmikuuta 1985, kuitenkin siten, että sitä sovelletaan 1 päivästä tammikuuta 1985 lukien. Myös yli vuoden ajalta maksettava ansionmenetyksen korvaus rinnastetaan työtuloon, jos ansionmenetyksen korvaus on alkanut ennen 1 päivää tammikuuta 1985.
HE 249/84, sosvk.miet. 25/84, svk.miet. 216/84
25.7.1986/589:
Ylimääräistä rintamalisää määrättäessä ei maksettavaan lisäosaan katsota sisältyvän 5 päivänä helmikuuta 1982 kansaneläkelain muuttamisesta annetun lain voimaantulosäännöksessä (103/82), sellaisena kuin se on osittain muutettuna 22 päivänä joulukuuta 1983 annetulla lailla (1054/83), tarkoitettua lisäosan pienenemisen estämiseksi maksettavaa eläkkeen osaa.
Tämän lain 9 a §:n 2 momentissa säädetty markkamäärä vastaa sitä kansaneläkeindeksin pistelukua, jonka mukaan vuoden 1986 tammikuussa maksettavina olevien kansaneläkkeiden suuruus on laskettu.
HE 42/86, sosvk.miet. 9/86, svk.miet. 68 ja 68 a/86
8.8.1986/596:
HE 67/86, sosvk.miet. 12/86, svk.miet. 77/86
4.12.1987/938:
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin. Rintamatunnusta koskevat hakemukset voidaan osoittaa Sotatieteen laitokselle 1 päivästä heinäkuuta 1988 lukien.
HE 100/87, sosvk.miet. 13/87, svk.miet. 59/87
5.2.1988/125:
Tämä laki tulee voimaan 1 päivänä heinäkuuta 1988, kuitenkin siten, että 1 §:n 4 momentin ja 8 §:n 3 momentin 14 kohdan säännöstä sovelletaan 1 päivästä tammikuuta 1989.
HE 126/87, sosvk.miet. 22/87, svk.miet 118/87
8.3.1991/474:
Tässä laissa säädetty markkamäärä vastaa sitä kansaneläkeindeksin pistelukua, jonka mukaan vuoden 1981 maaliskuussa maksettavina olevien kansaneläkkeiden suuruus on laskettu.
HE 205/90, LA 113/90, LA 116/90, sosvk.miet. 39/90, svk.miet. 211/90
27.3.1991/624:
3.8.1992/679:
Tämä laki tulee voimaan 1 päivänä lokakuuta 1992.
Tässä laissa säädetty markkamäärä vastaa sitä kansaneläkeindeksin pistelukua, jonka mukaan vuoden 1986 tammikuussa maksettavina olevien kansaneläkkeiden suuruus on laskettu.
HE 74/92, StVM 6/92
28.6.1993/551:
Tämä laki tulee voimaan asetuksella säädettävänä ajankohtana. (L 551/1993 tuli A:n 1645/1993 mukaisesti voimaan 1.1.1994.)
Jos ulkomailla asuvalle Suomen kansalaiselle on myönnetty ylimääräinen rintamalisä ennen tämän lain voimaantuloa, sen maksamista jatketaan tämän lain 1 §:n 3 momentin estämättä.
28.6.1993/570:
Lain voimaan tullessa maksussa oleva vanhuksen, vammaisen ja pitkäaikaissairaan kotihoidon tuki, jota maksetaan 30 päivänä kesäkuuta 1993 ja joka tarkistetaan omaishoidon tueksi, otetaan tulona huomioon, kun rintamasotilaseläkettä tarkistetaan 1 päivänä heinäkuuta 1993 tai sen jälkeen 12 §:n perusteella.
HE 73/93, StVM 13/93
14.10.1994/889:
Tämän lain muutoksenhakua koskevia säännöksiä ja kansaneläkelain 74 c §:n säännöstä sovelletaan päätökseen, joka annetaan tämän lain voimaan tultua. Tämän lain ylimääräistä muutoksenhakua koskevia säännöksiä sovelletaan kuitenkin niihin ylimääräistä muutoksenhakua koskeviin asioihin, jotka tulevat vireille tämän lain voimaan tultua.
HE 117/94, StVM 21/94
18.12.1995/1494:
Tämä laki tulee voimaan 1 päivänä tammikuuta 1996 ja sitä sovelletaan 1 päivästä tammikuuta 1997.
Tässä laissa säädetyt markkamäärät vastaavat sitä kansaneläkeindeksin pistelukua, jonka mukaan vuoden 1986 tammikuussa maksettavina olevien kansaneläkkeiden suuruus on laskettu.
HE 119/95, StVM 21/95, EV 121/95
8.11.1996/829:
5.12.1996/983:
Rintamasotilaseläkettä määrättäessä vuosituloksi ei lueta kansaneläkelain muuttamisesta annetun lain (1491/95) voimaantulosäännöksen 5 ja 6 momentin mukaisesti maksettavaa puolisolisää eikä lapsikorotusta.
Tämän lain 9 §:ssä säädetty markkamäärä vastaa virallisen elinkustannusindeksin sitä pistelukua, jonka mukaan lokakuussa 1976 maksettavina olevien kansaneläkkeiden suuruus on laskettu.
Tämän lain 9 a §:n 2 momentissa säädetyt markkamäärät vastaavat sitä kansaneläkeindeksin pistelukua, jonka mukaan vuoden 1986 tammikuussa maksettavina olevien kansaneläkkeiden suuruus on laskettu.
5.3.1999/281:
5.11.1999/1022:
HE 62/1999, StVM 14/1999, EV 50/1999
30.12.1999/1371:
31.3.2000/317:
Tämä laki tulee voimaan 1 päivänä huhtikuuta 2000.
Tämän lain mukaisen ylimääräisen rintamalisän korotus myönnetään hakemuksetta käyttäen kansaneläkelaitoksen hallussa olevia ylimääräisen rintamalisän määrään vaikuttavia tietoja. Ylimääräisen rintamalisän korotus maksetaan takautuvasti viimeistään syyskuussa 2000.
Tässä laissa säädetyt markkamäärät vastaavat virallisen elinkustannusindeksin sitä pistelukua, jonka mukaan vuoden 1986 tammikuussa maksettavina olevien kansaneläkkeiden suuruus on laskettu.
HE 13/2000, StVM 6/2000, EV 40/2000
17.8.2001/727:
Tämän lain voimaan tullessa maksussa oleva rintamalisä ja ylimääräinen rintamalisä muutetaan tämän lain mukaisiksi 1 päivästä tammikuuta 2002. Maksettavan ylimääräisen rintamalisän pienenemisen tai lakkaamisen estämiseksi rintamasotilaseläkelain 9 a §:n perusteella ylimääräisessä rintamalisässä huomioon otetut tulot muutetaan euromääräisiksi pyöristäen alaspäin lähimpään täyteen euroon.
Rintamalisä ja ylimääräinen rintamalisä voidaan muuttaa tämän lain mukaisiksi ilman uutta päätöstä. Kirjallinen päätös annetaan kuitenkin pyynnöstä.
HE 92/2001, StVM 21/2001, EV 89/2001
9.8.2002/685:
Tällä lailla kumotaan 18 päivänä maaliskuuta 1977 annetun rintamasotilaseläkeasetuksen (271/1977) 6 § ja 7 §:n 2 momentti, sellaisina kuin ne ovat, 6 § asetuksessa 681/1986 ja 7 §:n 2 momentti asetuksessa 495/1988.
30.12.2003/1318:
7.5.2004/370:
9.7.2004/644:
11.5.2007/572:
Tässä laissa säädetyt rahamäärät vastaavat kansaneläkeindeksin sitä pistelukua, jonka mukaan vuoden 2001 tammikuussa maksettavina olevien kansaneläkkeiden suuruus on laskettu.
7.12.2007/1155:
28.3.2008/169:
Tämä laki tulee voimaan 1 päivänä huhtikuuta 2008.
HE 177/2007, StVM 2/2008, EV 9/2008
11.4.2014/322:
Kansaneläkelaitoksen on annettava 19 §:n 1 momentissa tarkoitetut tiedot kunnalle ensimmäisen kerran viimeistään yhden kuukauden kuluttua tämän lain voimaantulosta.
HE 8/2014, StVM 2/2014, EV 20/2014
21.12.2016/1268:
1 § 2–8 §9 § 9 a § 9 b § 10–13 § 14 § 15 § 15 a § 15 b § 16 § 17 § 18 § 19 § 20 § Muutossäädösten voimaantulo ja soveltaminen:28.3.1980/231:30.12.1980/1085:7.1.1982/20:5.2.1982/106:23.7.1982/575:30.12.1982/1084:4.1.1985/3:18.1.1985/55:25.7.1986/589:8.8.1986/596:4.12.1987/938:5.2.1988/125:8.3.1991/474:27.3.1991/624:3.8.1992/679:28.6.1993/551:28.6.1993/570:14.10.1994/889:18.12.1995/1494:8.11.1996/829:5.12.1996/983:5.3.1999/281:5.11.1999/1022:30.12.1999/1371:31.3.2000/317:17.8.2001/727:9.8.2002/685:30.12.2003/1318:7.5.2004/370:9.7.2004/644:11.5.2007/572:7.12.2007/1155:28.3.2008/169:11.4.2014/322:21.12.2016/1268: